Fantastisk lejlighed, kun 200-300 meter fra St. Peterskirken og Vatikanet, og kun ca. 15 minutters gang fra Metroen (derudover gik der også masser af busser lige uden for døren af lejligheden).
Lejligheden i sig selv var fantastisk - alt var i nydelig stand, og der var god plads, både på de 2 store soveværelser (begge med tv med enkelte engelske kanaler) og 2 flotte badeværelser. Derudover var der også en rigtig stor altan, hvor man sagtens kunne sidde 4 (eller flere) mennesker og spise lidt mad/drikke et glas vin, og nyde den italienske aftensol. Fabrizio var en fantastisk vært, der gav os gode tips om Rom, og bl.a. hjalp os ved at bestille en taxi da vi skulle afsted til lufthavnen.
Alt i alt kan dette sted ikke anbefales nok! Vi booker det helt sikkert igen, hvis vi skal til Rom igen.
Peter, Katrine og Margit